ครัวพิกุลอยู่เส้นจะไปพืชสวนโลกค่ะ ถ้ามาจากตลาดแม่เหียะ ตรงไปทางพืชสวนโลก 
ร้านจะอยู่ทางซ้ายมือก่อนถึงสี่แยกนิดหน่อยค่ะ สังเกตไม่ยาก ป้ายสีแดงๆ ตัวใหญ่ๆ
จอดรถริมข้างทางเลยค่ะ มีไม่มากหลบๆ เอาหน่อยเพราะใกล้สี่แยก ผ่านที่ไรคนเยอะตลอด

ได้แวะชิมเพราะตระเวณชิมร้านส้มตำแถวบ้านหมดแล้ว เหลือร้านนี้
เปิดเมนูมามีให้เลือกเยอะสุดๆ ใครไม่กินส้มตำหรืออาหารอิสานก็ยังทานได้ค่ะ
ราคาถูกมากๆ มีเครื่องดื่มแอลกอฮอล์ขายด้วยนะคะ ราคาไม่บวกเยอะค่ะ

เราสั่งไส้ทอด นักเก็ตปลา ต้มแซ่บหมู กับหมูน้ำตก รสชาติดีค่ะ อร่อยเลยครบรส
บริการก็ดีค่ะเป็นกันเอง เสียอยู่อย่างเดียวเรื่องความสะอาดและความร้อนไปหน่อย
เพราะเป็นร้านข้างทางพัดลมอะไรก็เอาไม่อยู่เนอะ แดดมันสะท้อนเข้าร้านอยู่ริมถนน
ครัวสกปรกมาก ห้องน้ำนี่อย่าพูดถึงเลย ใครไม่แคร์เรื่องตรงนั้นก็มาแวะกินเถอะค่ะ

ถูก ประหยัดเงิน สังสรรค์กับเพื่อนชิลๆ ได้เลยค่ะ
ปล. ถ่ายเมนูมาฝากเผื่อใครจะได้ตัดสินใจว่ากินอะไรดี 
ราคาอาจจะมีการปรับขึ้นบ้างนะคะ ไปดูที่ร้านอีกทีจ้า